KIRJALLINEN KYSYMYS E-1892/02 esittäjä(t): Pierre Jonckheer (Verts/ALE) komissiolle. Hiiliavolouhos Leónin pohjoisosassa (Valle de Lacianan alue, Espanja).



Virallinen lehti nro 028 E , 06/02/2003 s. 0149 - 0151



KIRJALLINEN KYSYMYS E-1892/02 esittäjä(t): Pierre Jonckheer (Verts/ALE) komissiolle (1. heinäkuuta 2002) Aihe: Hiiliavolouhos Leónin pohjoisosassa (Valle de Lacianan alue, Espanja) Leónilaisen liikemiehen Victorino Alonson (Villablino, León) omistama Minero-Siderúrgica de Ponferrada S.A. (MSP) -yritys on aloittanut kaivaustyöt Villablinon kunnassa Valle de Lacianan alueella sijaitsevassa 300 hehtaarin kokoisessa Fonfrían avolouhoksessa. Louhos sijaitsee 700 metrin päässä Orallon kylästä ja 1 500 metrin päässä Feixolínin avolouhoksesta. Alue, jolla työt on aloitettu, on ruskeakarhun, metson ja muiden direktiiveillä 79/409/ETY(1) ja 92/43/ETY(2) suojeltujen lajien elinaluetta ja kuuluu Sierra de Ancaresin luonnonvarojen käyttösuunnitelman alaisiin alueisiin. Se on myös osa yhteisön tärkeänä pitämää Sierra de AncaresAlto Sil -aluetta ja on julistettu lintujen erityissuojelualueeksi sekä kuuluu lintujen suojelun kannalta tärkeään Babia-Somiedon alueeseen N:o 14. Louhosalue kuuluu Corredor de Leitariegos -nimiseen ruskeakarhun vaellusreittiin, joka on elintärkeä SomiedoCangas de Narcea -alueen ja sen itäosan DegañaAlto SilAncares välisellä alueella eläville lajin edustajille. Tämän alan arvostetuimpien asiantuntijoiden (Francisco Purroy, Javier Naves, Alberto Fernández Gil) mukaan kaivaustyöt aiheuttavat sen, että vähintään kolmasosa kyseisestä vaellusreitistä tuhoutuu. Vuosina 19921996 ruskeakarhupopulaation ja sen elinympäristön suojeluohjelmiin oli kuitenkin saatu Life-hankkeisiin tarkoitettua rahoitustukea 8 625 266 ecua, josta 75 prosenttia tuli Euroopan unionin varoista. Tästä hankkeista on tehty ympäristövaikutusarviointi, mutta sen hallintomenettelyissä on havaittu sääntöjenvastaisuuksia sekä tahallisia ja omaa etua tavoittelevia teknisiä ja tieteellisiä epätarkkuuksia, millä on pyritty vähättelemään kasvi- ja eläinkuntaan, maaperään, ilmakehään, vesistöön, maisemaan, työllisyyteen ja väestöön kohdistuvia kielteisiä vaikutuksia(3). 1. Miten komissio perustelee alueen biologisen monimuotoisuuden ja tulevaisuuden tuhoamisen kun kaivosala on ennalta tuomittu katoamaan lyhyellä aikavälillä? 2. Eikö komissio katso Espanjan toimivan vastoin ympäristönsuojelua koskevaa EU:n säännöstöä ja toimintalinjaa sekä rikkovan muun muassa direktiivejä 79/403/ETY, 92/43/ETY ja 90/313/ETY(4)? 3. Eikö komissio pidä epäjohdonmukaisena rahoittaa yhteisön varoista sekä ruskeakarhun suojelua koskevia aloitteita että samaan aikaan tämän lajin ja sen elinympäristön tuhoutumiseen johtavia toimia? 4. Eikö komissio katso, että sen pitäisi jäädyttää kyseinen rahoitustuki, kunnes kaikki asiaa koskevat kysymykset on selvitetty? (1) EYVL L 103, 25.4.1979, s. 1. (2) EYVL L 206, 22.7.1992, s. 7. (3) On tärkeää korostaa myös, että avolouhosten hiilen laatu on niin alhainen, että se aiheuttaa 35 prosenttia enemmän tuhkaa, mikä puolestaan lisää ympäristön saastumista. (4) EYVL L 158, 23.6.1990, s. 56. Margot Wallströmin komission puolesta antama vastaus (6. syyskuuta 2002) Parlamentin jäsenen kysymyksessään mainitsemat tiedot sisältyvät komission parhaillaan käsittelemään valitukseen. Komissio aikoo pyytää Espanjan viranomaisilta lisätietoja asiasta, sekä heidän mielipiteensä seuraavien direktiivien täytäntöönpanosta: - Luonnonvaraisen eläimistön ja kasviston suojelusta 21 päivänä toukokuuta 1992 annettu direktiivi 92/43/ETY(1). - Luonnonvaraisten lintujen suojelusta 2 päivänä huhtikuuta 1979 annettu direktiivi 79/409/ETY(2). - Tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annettu direktiivi 85/337/ETY(3). Komissio aikoo varmistaa, että Espanjan viranomaiset ottavat huomioon edellä mainittujen neuvoston direktiivien säännökset. Ympäristöä koskevan tiedonsaannin vapaudesta 7 päivänä kesäkuuta 1990 annettu direktiivi 90/313/ETY(4) saatettiin osaksi Espanjan lainsäädäntöä 13 päivänä joulukuuta 1995 annetulla lailla 38/1995. Espanjan viranomaiset eivät tiettävästi ole toimineet tämän direktiivin vastaisesti. Espanjan viranomaisten toimittamien tietojen perusteella Euroopan aluekehitysrahasto ei ole osallistunut Valle de Lacianan (Villablino, Léon) hiiliavolouhoshankkeen rahoitukseen. Louhoshankkeelle on myönnetty tarvittava toimenpidelupa ja hankkeesta vastaava yhtiö saa laillista rahallista tukea hiililouhoshankkeita koskevien säännösten mukaisesti. (1) EYVL L 206, 22.7.1992. (2) EYVL L 103, 25.4.1979. (3) EYVL L 175, 5.7.1985. (4) EYVL L 158, 23.6.1990.